钦定古今图书集成/明伦汇编/闺媛典/第352卷 > 《探物作艳体连珠二首》刘潜
## 钦定古今图书集成/明伦汇编/闺媛典/第352卷 > 《探物作艳体连珠二首》刘潜

妾闻洛妃高髻，不资于芳泽；元妻长发，无藉于金钿。
故云“名由于自美，《蝉称》得于天然。”是以梁妻独其妖
艳，卫姬专其可怜。

妾闻芳性深情，虽欲忘而不歇；薰芬动虑，事逾久而
更思。是以津亭掩馥，抵结秦妇之恨；爵台馀妒，追生
魏妾之悲。